钦定古今图书集成/明伦汇编/闺媛典/第112卷 > 皇清十八 > 翁茂宋
## 钦定古今图书集成/明伦汇编/闺媛典/第112卷 > 皇清十八 > 翁茂宋

按《福建通志》：“翁茂，宋福清太学生翁辅长女，许配林辉祖。未嫁祖死，女梦垂发少年，面有忧色，坐倚东序，心颇疑之。及讣，闻女号泣几绝，独处一小楼，或数日不飧，或强进一匕，形枯骨立，服缟素三载。一日，恍睹少年，前揖而去，女因怆然流涕曰：‘三年岁月，非惜馀生，实不获死。且未知林郎归葬何所，今又见告，岂敢稍延’。” 遂绝食而没。